شەفەق نیوز/ وەڕێوبەرایەتی
پۆلیس کەربەلا و دامەزراوەگان، ئمڕوو دووشەممە، راگەیان کۆنتڕۆڵکردنی لەبان ناکۆکییگ
هووزانە بویە هووکار کوشتن یەک کەس و زەخمداربوین دووان تر.
بەیاننامەی وەڕێوبەرایەتیەگە
ک رەسیە ئاژانس شەفەق نیوز وت: وەفەرمان لیوا ئەحمەد عەلی زوێنی فەرماندەی پۆلیس کەربەلا،
مەفرەزەیل پۆلیس توێنستن کۆنتڕۆڵ مرافەیگ هووزانە بکەن لە ناوچەی سیاحی سەروە جەدوەل
غەربی، ودیاریکرد ک مەفرەزەیل پۆلیس توێنستن بازنەیگ ئەمنی بچەسپنن لە دەورگرد
شوون رووداوەگە ئەرا دووارەنەوین ململانەگان، ودەسوەسەرکردن هەرکەسیگ پێشێلکاری یاسا
بکەێد.
بەیاننامەگە
ئاماژەدا ک مرافە هووزانەگە بویە هووکار مردن یەک کەس و زەخمداربوین دووان تر،
ودووپاتکرد ک فەرماندەی پۆلیس کەربەلا وەردەوامە لە ئەرکە ئەمنیەگانی ئەرا بتەوکردن
ئارامی و مقەیەتی گیان هاووڵاتیەیل وچەسپانن یاسا لەبان گشتی.
